## A.2 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia**

*Informácie a formálne náležitosti nevyhnutné na vyhodnotenie splnenia podmienok*:

* 1. Verejného obstarávania sa môže zúčastniť ten, kto spĺňa podmienky účasti týkajúce sa osobného postavenia v zmysle § 32 ods. 1, resp. § 32 ods. 4 a ods. 5 zákona o verejnom obstarávaní.
	2. Uchádzač preukazuje splnenie podmienok účasti ***osobného postavenia*** podľa § 32
	ods. 1 zákona o verejnom obstarávaní:

- zápisom do zoznamu hospodárskych subjektov podľa § 152 ods. 1 zákona o verejnom obstarávaní, ktorý vedie Úrad pre verejné obstarávanie alebo

- predložením dokladov podľa § 32 ods. 2, ods. 4 a ods. 5 zákona o verejnom obstarávaní; vyžaduje sa predloženie kópií všetkých dokladov vrátane úradných prekladov, t. j. naskenované originály alebo úradne osvedčené kópie.

* 1. Verejný obstarávateľ nemá oprávnenie získavať údaje z informačných systémov verejnej správy podľa § 32 ods. 3 zákona o verejnom obstarávaní, preto je potrebné doklady predložiť.
1. **Podmienky účasti týkajúce sa finančného a ekonomického postavenia**

Uchádzač v ponuke predloží nasledovné doklady, ktorými preukazuje svoje finančné a ekonomické postavenie, ako dôkazy, že ide ekonomicky stabilný a finančne spoľahlivý subjekt podľa § 33 zákona o verejnom obstarávaní.

*Informácie a formálne náležitosti nevyhnutné na vyhodnotenie splnenia podmienok účasti:*

2.1 ***§ 33 ods. 1 písm. a) zákona o verejnom obstarávaní*** – vyjadrením banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne
z plnenia si záväzkov vyplývajúcich z úverových vzťahov;

*Minimálna požadovaná úroveň štandardov:*

Splnenie podmienky § 33 ods.1 písm. a) zákona o verejnom obstarávaní uchádzač preukáže predložením ***vyjadrenia banky a/alebo pobočky zahraničnej banky*** (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich
z úverových vzťahov a to za predchádzajúce tri roky až ku dňu vystavenia vyjadrenia banky a/alebo pobočky zahraničnej banky, resp. len za tie roky, za ktoré je dostupné
v závislosti od vzniku alebo začatia prevádzkovania činnosti.

Každé vyjadrenie musí byť aktuálne a vydané bankou alebo pobočkou zahraničnej banky a nie staršie ako 3 mesiace odo dňa predloženia ponuky (t. j. doručenia ponuky verejnému obstarávateľovi). K vyjadreniu banky a/alebo pobočky zahraničnej banky verejný obstarávateľ vyžaduje predloženie **čestného vyhlásenia uchádzača**, že má otvorené účty len v bankách a/alebo pobočkách zahraničných bánk, od ktorých predložil vyjadrenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

Verejný obstarávateľ upozorňuje uchádzača, že výpis z účtu sa nepovažuje za vyjadrenie banky a/alebo pobočky zahraničnej banky.

Ak uchádzač nedokáže z objektívnych dôvodov preukázať svoje finančné a ekonomické postavenie niektorým z určených dokladov v tejto požiadavke, verejný obstarávateľ môže uznať aj iný doklad, ktorým uchádzač preukáže svoje finančné a ekonomické postavenie.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

V tejto požiadavke verejného obstarávateľa nie je požadovaný žiadny číselný údaj a teda požiadavka je primeraná a jej potreba vyplynula z dôvodu overenia a preukázania finančnej spoľahlivosti uchádzača, t. j., že uchádzač je aj po finančnej stránke spoľahlivým partnerom.

* *Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) zákona o verejnom obstarávaní a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.*
* *Ak uchádzač nedokáže z objektívnych dôvodov poskytnúť na preukázanie finančného a ekonomického postavenie dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.*
1. **Podmienky účasti uchádzačov vo verejnom obstarávaní týkajúce sa a technickej alebo odbornej spôsobilosti a kvality**

Uchádzač v ponuke predloží nasledovné doklady, ktorými preukazuje svoju technickú spôsobilosť na dodanie predmetu zákazky ako dôkazy, že v predchádzajúcom období bol schopný a technicky spôsobilý úspešne plniť zmluvy rovnakého alebo podobného charakteru ako zmluva, ktorá je požadovaná, resp. v súčasnom období je schopný a technicky spôsobilý riadne plniť takúto zmluvu.

*Informácie a formálne náležitosti nevyhnutné na vyhodnotenie splnenia podmienok účasti:*

* 1. ***§ 34 ods. 1 písm. a) zákona o verejnom obstarávaní*** - zoznam plnení rovnakého alebo obdobného charakteru služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní;
	2. ***§ 34 ods. 1 písm. d) vo väzbe na § 35 zákona o verejnom obstarávaní*** – opisom technického vybavenia a opatrení použitých uchádzačom na zabezpečenie kvality; certifikátom systém manažérstva kvality, vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality;
	3. ***§ 34 ods. 1 písm. g) zákona o verejnom obstarávaní*** - ak ide o služby, údajmi
	o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk;

*Minimálna požadovaná úroveň štandardov podľa vyššie uvedených bodov 3.1 až 3.3:*

3.1 Za preukázanie poskytnutých služieb rovnakého alebo obdobného charakteru bude verejný obstarávateľ akceptovať servisné služby podvozkov, poskytnuté v predchádzajúcich troch (3) rokoch od vyhlásenia verejného obstarávania. Uchádzač predloží za určené obdobie zoznam služieb predmetu zákazky s uvedením týchto minimálnych údajov: odberateľ: názov, sídlo, IČO; dodávateľ: názov, sídlo, IČO; popis služieb, rozsah poskytnutých služieb, zmluvná cena bez DPH, termíny poskytnutých služieb, kontaktná osoba a tel. kontakt.

 ***Minimálna požadovaná úroveň:***

 Uchádzač musí údajmi a informáciami v zozname poskytnutých služieb, resp. referenciami preukázať poskytovanie servisných služieb u odberateľov za určené obdobie v celkovom objeme súhrnne minimálne **150 000,- EUR bez DPH** (slovom: stopäťdesiattisíc eur bez DPH).

 Verejný obstarávateľ akceptuje **referencie** zverejnené na webovom sídle Úradu pre verejné obstarávanie (ÚVO), pričom ich **identifikáciu a odkaz v Evidencii referencií na ÚVO musí uchádzač uviesť v ponuke**.

 Ak odberateľom bola iná osoba ako verejný obstarávateľ alebo obstarávateľ podľa zákona o verejnom obstarávaní, verejný obstarávateľ vyžaduje predložiť zoznam poskytnutých služieb s uvedením údajov preukazujúcich poskytnutie služieb podľa požiadaviek v prvom odseku. Verejný obstarávateľ si v danom prípade vyhradzuje právo preveriť informácie uvedené v zozname u odberateľov uvedených v predloženom zozname.

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Vzhľadom na predpokladaný rozsah zákazky je potrebné, aby mal uchádzač dostatočné skúsenosti s poskytovaním služieb v predpokladaných objemoch, ktoré požaduje verejný obstarávateľ.

3.2 Opis technického vybavenia a opatrení použitých uchádzačom na zabezpečenie kvality:

1/ Uchádzač musí preukázať pre všetkých sedem častí zákazky, že má zavedený ***systém zabezpečenia kvality riadenia*** podľa ISO radu 9001 v oblasti predmetu zákazky:

**ISO 9001:2015** - **v odbore: Servis nákladných vozidiel**

 Uchádzač predloží certifikát o zavedení systému riadenia kvality v zmysle požiadaviek normy ISO 9001 vo vzťahu k predmetu zákazky vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy
o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade
s požadovanými normami zabezpečenia kvality.

2/ Uchádzač predloží doklady v nasledovnom rozsahu /**opis technického vybavenia/**:

1. doklad, ktorým preukáže dostupnosť k ***aktuálnej technickej dokumentácii*** k typu vozidla - SCANIA, napr. čestným vyhlásením, v ktorom bude uchádzač deklarovať dostupnosť k aktuálnej technickej dokumentácii k typu vozidla SCANIA,
2. doklad, ktorým preukáže dostupnosť  predpísaného ***špeciálneho náradia*** k typu vozidla - SCANIA, napr. čestným vyhlásením, v ktorom bude uchádzač deklarovať dostupnosť špeciálneho náradia k typu vozidla SCANIA.

*Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

Preukázanie zabezpečenia postupov riadenia kvality počas realizovania plnenia predmetu zákazky a nevyhnutného technického vybavenia.

3.3 Uchádzač predloží potvrdenie ***min. dvoch (2) osôb***, ktoré sú určené na plnenie zmluvy, že majú potrebnú odbornú kvalifikáciu a sú preškolené v oblasti predmetu zákazky. Uchádzač predloží za tieto určené osoby *kumulatívne* nasledovné certifikáty/ potvrdenia/ doklady:

 a) o absolvovaní školení brzdových systémov

b) o absolvovaní školenia elektronických systémov pre motorové vozidlá

 c) o absolvovaní školenia vzduchových sústav systémov

 d) o školení náprav, pérovania.

 Jeden doklad môže obsahovať potvrdenia o absolvovaní viacerých školení.

 *Odôvodnenie primeranosti určenej podmienky účasti vo vzťahu k predmetu zákazky
a potreba zahrnutia medzi podmienky účasti:*

 Požiadavka verejného obstarávateľa vyplynula z dôvodu overenia a preukázania odbornej spôsobilosti osôb, ktoré sa budú podieľať na plnení predmetu zákazky.

* *Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.*

Uchádzač môže v ponuke predložiť aj kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.

**Podmienky účasti preukazované jednotným európskym dokumentom**

* 1. Pravidlá uplatnenia dokumentu JED sú uchádzačom prístupné okrem iných informačných zdrojov neobmedzene na portáli Úradu pre verejné obstarávanie. **Formulár a manuál k JED je zverejnený na webovom sídle ÚVO:**

[**https://www.uvo.gov.sk/jednotny-europsky-dokument-pre-verejne-obstaravanie-602.html**](https://www.uvo.gov.sk/jednotny-europsky-dokument-pre-verejne-obstaravanie-602.html)

* 1. Uchádzač môže doklady na preukázanie splnenia podmienok účasti určené v oznámení o vyhlásení verejného obstarávania a v týchto súťažných podkladoch predbežne nahradiť JED-om. Uchádzač vyplní časti I. až III. JED-u a v časti IV. JED-u môže vyplniť len **oddiel α: GLOBÁLNY ÚDAJ PRE VŠETKY PODMIENKY ÚČASTI** bez toho, aby musel vyplniť iné oddiely časti IV JED-u.
	2. Ak uchádzač preukazuje ekonomické a finančné postavenie a technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.
	3. V prípade, ak ponuku predkladá skupina dodávateľov, je potrebné predložiť JED za každého člena skupiny osobitne.
	4. Ak sú požadované doklady pre verejného obstarávateľa priamo a bezodplatne prístupné
	v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
	5. Ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

 **Príloha súťažných podkladov časti A.2 Podmienky účasti uchádzačov**

*Odporúčaný vzor*

**ZOZNAM POSKYTOVANÝCH SLUŽIEB**

**Servis podvozkov nákladných motorových vozidiel SCANIA** za určené obdobie predchádzajúcich **troch rokov** od vyhlásenia verejného obstarávania

|  |
| --- |
| ***Obchodné meno alebo názov*** ***uchádzača:*** ................................................................................***Adresa podnikania, resp. sídlo*** ***uchádzača:*** ................................................................................***IČO:***  ............................................................................ |

|  |  |  |  |  |  |
| --- | --- | --- | --- | --- | --- |
| **Obchodné meno, sídlo a IČO odberateľa** | **Popis a rozsah** **služby** | **Zmluvná cena plnenia v EUR bez DPH)** | **Lehota poskytovania****od-do mesiac/rok** | **Kontaktná osoba** **Meno/****tel. kontakt** | **Pozn.** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Spolu** | **x** |  | **x** | **x** | **x** |

Poznámka:

*\*) V poslednom stĺpci tabuľky môže uchádzač uviesť číslo zmluvy, číslo objednávky a pod., na základe ktorej bolo uskutočnené plnenie a realizované služby servisu.*

*Počet riadkov v tabuľke môže uchádzač upraviť v závislosti od počtu plnení uvedených v Zozname poskytnutých služieb podľa požadovaného rozsahu.*

Dátum: ............…………......

 …………………………………………….

 meno a priezvisko, funkcia

 podpis[[1]](#footnote-1), odtlačok pečiatky

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)